મુંબઇઃ બોલિવુડ અભિનેત્રી પ્રિયંકા ચોપરાના પૂર્વ મેનેજર પ્રકાશ જાજૂએ હાલમાં સોશ્યિલ મીડિયામાં કહ્યું હતું કે પ્રિયંકાએ તેના સ્ટ્રગલના દિવસોમાં બેથી ત્રણ વખત આત્મહત્યાનો પ્રયાસ કર્યો હતો. આ મામલે પ્રિયંકાની માતા મઘુ ચોપડાએ જણાવ્યું હતું કે તેનો મેનેજર જૂઠ્ઠુ બોલી રહ્યો છે. તેમણે ટવિટર પર વધુમાં લખ્યું છે કે આ જૂઠ્ઠો માણસ જેલમાં રહી ચૂક્યો છે. તેના ઘરડાં માતા-પિતાએ પ્રિયંકાના પગે પડીને તેની માંફી માંગી હતી. સૂત્રો તરફથી મળતી માહિતી મુજબ પ્રિયંકા અને તેના મેનેજર જાજૂ વચ્ચે સંબંધો ત્યારે વણસ્યા જ્યારે જાજૂને પ્રિયંકાએ છૂટો કરી દીધો.